Αχμέτ Γ΄

Ο Αχμέτ Γ΄ (· ) διετέλεσε σουλτάνος της Οθωμανικής Αυτοκρατορίας από το 1703 έως το 1730. Ήταν υιός του σουλτάνου Μωάμεθ Δ΄ (βασ. 1648–1687) και της Γκιουλνούς Σουλτάνας, η οποία ήταν ελληνικής καταγωγής. Γεννήθηκε στο Χατζίογλου Παζαρτσίκ (τη σημερινή πόλη Ντόμπριτς) της Δοβρουτσάς. Ανήλθε στον οθωμανικό θρόνο το 1703, κατόπιν της παραίτησης του αδελφού του Μουσταφά Β΄ (βασ. 1695–1703). 

Καθοριστικό ρόλο στη διακυβέρνηση κατά την ύστερη φάση της βασιλείας του Αχμέτ Γ΄ διαδραμάτισαν ο Νεβσεχιρλί Νταμάτ Ιμπραήμ Πασάς, Μεγάλος Βεζίρης, και η σύζυγός του Φατμά Σουλτάνα, θυγατέρα του σουλτάνου. Η περίοδος 1718–1730, κατά την οποία ουσιαστικά διηύθυναν τις κρατικές υποθέσεις, είναι γνωστή στην οθωμανική ιστοριογραφία ως «Εποχή της Τουλίπας», χαρακτηριζόμενη από πολιτική σταθερότητα, οικονομική άνθηση και άνοιγμα προς δυτικά πρότυπα.

Στα πρώτα έτη της βασιλείας του, ο Αχμέτ Γ΄ κατέβαλε σημαντικές προσπάθειες για τον κατευνασμό των γενιτσάρων, οι οποίοι είχαν συμβάλει καθοριστικά στην άνοδό του στον θρόνο. Παρά ταύτα, η ικανότητά του να ελέγξει αποτελεσματικά το σώμα αυτό αποδείχθηκε περιορισμένη. Ιδιαίτερη σημασία είχε ο ρόλος του Μεγάλου Βεζίρη Τσορλουλού Αλί Πασά, τον οποίο διόρισε ο Αχμέτ Γ΄, καθώς παρείχε ουσιαστική συνδρομή στη διοίκηση, προώθησε μεταρρυθμιστικά μέτρα στον τομέα του θησαυροφυλακίου και συνέβαλε στη σταθεροποίηση της κεντρικής εξουσίας μέσω της αντιμετώπισης αντίπαλων πολιτικών φατριών.

Πέραν της πολιτικής του δράσης, ο Αχμέτ Γ΄ διακρινόταν για την πνευματική του καλλιέργεια. Υπήρξε ένθερμος αναγνώστης, επιδέξιος καλλιγράφος και βαθύς γνώστης της ιστορίας και της ποίησης, στοιχεία που αντανακλούν το ευρύτερο πολιτισμικό ενδιαφέρον της αυλής του.

Βιογραφία
Ο Αχμέτ Γ΄ γεννήθηκε στο Ντόμπριτς της Βουλγαρίας. Γονείς του ήταν ο Μωάμεθ Δ΄ και η Ελληνίδα Σουλτάνα κρητικής καταγωγής, Εμετουλάχ Ραμπιά Γκιουλνούς Σουλτάν.

Διαδέχθηκε τον αδερφό του Μουσταφά Β΄, ο οποίος παραιτήθηκε μετά από επανάσταση των Γενιτσάρων. Ο Αχμέτ Γ΄δέχτηκε στο τουρκικό έδαφος τον Κάρολο ΙΒ΄ της Σουηδίας, που κατέφυγε εκεί μετά την ήττα του από τους Ρώσους (Πολτάβα 1709). 

Ενώ στην αρχή αρνήθηκε να συμμαχήσει με τους Σουηδούς ενάντια στον τσάρο, τελικά κήρυξε πόλεμο εναντίον των Ρώσων τους οποίους νίκησε. Μετά ακολούθησε η υπογραφή συνθήκης ειρήνης (1714) με την οποία η Τουρκία έπαιρνε την Αζοφική. Η συνθήκη αυτή επικυρώθηκε και ανανεώθηκε για μια εικοσιπενταετία και ως συνέπειά της ο Κάρολος γύρισε πίσω στη Σουηδία (1714).

Το 1715 οι Τούρκοι κατάκτησαν την Πελοπόννησο και τα βενετικά φρούρια της Κρήτης που μετά τη συνθήκη του Κάρλοβιτς είχαν παραχωρηθεί στους Βενετούς. Συγχρόνως διεξαγόταν πόλεμος με την Αυστρία που δεν είχε καλή εξέλιξη για τους Τούρκους, γιατί η συνθήκη του Πασάροβιτς (1718) απαγόρευσε τις εχθροπραξίες ανάμεσα στην Τουρκία, στην Αυστρία και στη Βενετία με διαιτησία των Άγγλων και των Ολλανδών. 

Σύμφωνα με αυτήν η Βενετία παραχωρούσε μεν στους Τούρκους την Πελοπόννησο και την Κρήτη, διατηρούσε όμως ορισμένες περιοχές της Ελλάδας (π.χ Πάργα, Πρέβεζα). Η Τουρκία επίσης αποχωρούσε από την Ουγγαρία και έχανε τη Σερβία και τη Βλαχία.

Στη διάρκεια της βασιλείας του, ιδρύθηκαν πολλές βιβλιοθήκες και βιομηχανίες πορσελάνης. Επίσης εισήγαγε την τυπογραφία στην Κωνσταντινούπολη και δημιούργησε το πρώτο τουρκικό τυπογραφείο.

Εξορία και Θάνατος
Οι νίκες του Σάχη της Περσικής Αυτοκρατορίας και του στρατού του στην Ασία προκάλεσαν στάση των Γενιτσάρων (1730) που εκθρόνισαν τον Αχμέτ Γ', ο οποίος φυλακίστηκε και πέθανε 6 χρόνια μετά, την 1η Ιουλίου 1736. Τον διαδέχθηκε ο ανιψιός του Μαχμούτ Α΄.

 Οικογένεια 
Σύζυγοι
Εμετουλάχ Μπανού Μπας-Καντινεφέντι (Κύρια σύζυγος)
Εμινέ Μιχρισάχ Σουλτάν
Ραμπιά Σέρμι Σουλτάν
Ουμιουγκιουλσούμ Καντινεφέντι
Χατέμ Χανιμεφέντι
Χιουσνιουσάχ Καντινεφέντι
Χατιτζέ Καντινεφέντι
Ζεϊνέπ Καντινεφέντι
Σαχίν Καντινεφέντι
Σαγιεστέ Χανιμεφέντι
Αϊσέ Μπεχρί Χανιμεφέντι
Φατιμά Χιουμασάχ Καντινεφέντι
Εμινέ Μουσλί Καντινεφέντι
Γκιουλσέν Καντινεφέντι
Χουρέμ Καντινεφέντι
Μεϊλί Καντινεφέντι
Ρουκιγιέ Καντινεφέντι
Ναζιφέ Καντινεφέντι
Νιτζάντ Καντινεφέντι
Σαντίκ Καντινεφέντι
Χανιφέ Καντινεφέντι

Παιδιά
Χατιτζέ Σουλτάν (1701-1707)
Φατμά Σουλτάν (1704-1733), κόρη της Εμετουλάχ Μπανού Μπας-Καντινεφέντι
Αϊσέ Σουλτάν (1705-1706)
Ηγεμόνας Μεχμέτ (1705-1706)
Ηγεμόνας Σελίμ (1706-1708), γιος της Χουρέμ Καντινεφέντι
Ηγεμόνας Ισά (1706-1706), γιος της Χουρέμ Καντινεφέντι
Ηγεμόνας Αλί (1706-1706)
Μιχριμάχ Σουλτάν (1706-?)
Ρουκιγιέ Σουλτάν (1707-1707)
Ηγεμόνας Μουράτ (1707-1707)
Ηγεμόνας Μουράτ (1708-1708)
Ζεϊνέπ Σουλτάν (1708-1708), κόρη της Εμινέ Μιχρισάχ Σουλτάν, δίδυμη της Ουμιουγκιουλσούμ Σουλτάν
Ουμιουγκιουλσούμ Σουλτάν (1708-1732), κόρη της Εμινέ Μιχρισάχ Σουλτάν, δίδυμη της Ζεϊνέπ Σουλτάν
Ηγεμόνας Αμπντούλ Μετζίτ (1709-1710), δίδυμος με τον Ηγεμόνα Αμπντούλ Μαλίκ
Ηγεμόνας Αμπντούλ Μαλίκ (1709-1711), δίδυμος με τον Ηγεμόνα Αμπντούλ Μετζίτ
Ηγεμόνας Σουλτάν Σουλεϊμάν Χαν (1710-1745), γιος της Εμινέ Μιχρισάχ Σουλτάν
Ζεϊνέπ Σουλτάν (1710-1710)
Χατιτζέ Σουλτάν (1710-1738), κόρη της Ρουκιγιέ Καντινεφέντι
Χατιτζέ Σουλτάν (1710-1710)
Εμινέ Σουλτάν (1711–1720)
Ατικέ Σουλτάν (1712-1737)
Ρουκιγιέ Σουλτάν (1712-1714)
Ζεϊνέπ Σουλτάν (1714–1774)
Ηγεμόνας Σουλτάν Μεχμέτ Χαν (1714-1756)
Σαλιχά Σουλτάν (1714-1774), κόρη της Χατέμ Χανιμεφέντι, δίδυμη του Ηγεμόνα Σελίμ
Ηγεμόνας Σελίμ (1715-1718), γιος της Χατέμ Χανιμεφέντι, δίδυμος της Σαλιχά Σουλτάν
Ηγεμόνας Μεχμέτ (1717-1756), γιος της Ρουκιγιέ Καντινεφέντι
Μουσταφά Γ΄ (1717-1774), γιος της Εμινέ Μιχρισάχ Σουλτάν
Ηγεμόνας Σουλτάν Μπεγιαζίτ Χαν (1718-1771), γιος της Εμινέ Μιχρισάχ Σουλτάν
Αϊσέ Σουλτάν (1718-1776), κόρη της Εμινέ Μουσλί Καντινεφέντι
Φερντανέ Σουλτάν (1718-1718)
Ηγεμόνας Αμπντουλάχ (1719-1719), γιος της Χουρέμ Καντινεφέντι
Ρεϊχάν Σουλτάν (1719-1719)
Ουμουσελμά Σουλτάν (1719-1719)
Ραμπιά Σουλτάν (1719–1727)
Εμετουλάχ Σουλτάν (1719–1720)
Ρουκιγιέ Σουλτάν (1720-1720)
Ηγεμόνας Ιμπραήμ (1720-1721)
Ηγεμόνας Σουλτάν Νουμάν Χαν (1723-1764)
Εμινέ Σουλτάν (1723-1732)
Ναζιφέ Σουλτάν (1723-1764)
Ουμουσελμά Σουλτάν (1724–1732)
Αμπντούλ Χαμίτ Α΄ (1725-1789), γιος της Ραμπιά Σέρμι Σουλτάν
Ναϊλέ Σουλτάν (1725–1727)
Εσμά Σουλτάν (1726-1778), κόρη της Ζεϊνέπ Καντινεφέντι
Σαμπιχά Σουλτάν (1726–1726)
Ραμπιά Σουλτάν (1727–1728)
Ζουμπεϊντέ Σουλτάν (1728–1756), κόρη της Εμινέ Μουσλί Καντινεφέντι
Ηγεμόνας Σεϊφεντίν (1728-1732), γιος της Εμινέ Μιχρισάχ Σουλτάν
Ηγεμόνας Μαχμούτ (1730-1756)
Ουμί Σουλτάν (1730-1742)
Ηγεμόνας Χασάν (?-?)
Ουμουχαμπιμπέ Σουλτάν (?-1730)
Μπεϊχάν Σουλτάν (?-1720)
Ουμί Σουλτάν (?-1729)
Ακιλέ Σουλτάν (?-1737)

Πηγές
Εγκυκλοπαίδεια νέα δομή, Αθήνα 1996, τόμος 6,σελ.154

(62 ετών)

Κατηγορία:Οθωμανοί Σουλτάνοι
Κατηγορία:Τούρκοι Μουσουλμάνοι
Κατηγορία:Χαλίφηδες